بیرلشمیش میللت‌لر تشکیلاتی (بمت) باش کاتیبی‌نین اینسانی مسئله‌لر کؤمکچی‌سی جویس مسویا یمنه اینسانی یاردیمین آرتیریلماسینا چاغیریب و بو اؤلکه‌ده آجلیغین میلیون‌لارلا اینسانا تأثیر ائده بیله‌جگی باره‌ده خبردارلیق ائدیب.
بمت رسمی‌سی مسویا 9 گونلوک یمنه سفریندن سونرا وئردیگی یازیلی آچیقلامادا یمن-ده 23،4 میلیون اینسانین اینسانی یاردیما احتیاجی اولدوغو، 17 میلیون اینسانین ایسه ارزاق تهلوکسیزلیگیندن محروم اولدوغونا دقت چکیب.
یمن-ین پیس قیدالانما باخیمیندان دونیا ریتینگلرینین باشیندا اولدوغونو قئید ائدن مسویا 1 میلیون 300 مین حامله و یا امیزدیرن قادینین و 5 یاش‌دان کیچیک 2 میلیون 200 مین اوشاغین کسکین قیدا چاتیشمازلیغی سببیندن معالیجه‌یه احتیاجی اولدوغونو بیلدیریب.
دونورلارین عهده لیک ینی یئرینه یئتیرمه‌مه‌سی حالیندا میلیون‌لارلا اینسانین آجلیق تهلوکه‌سی ایله اوزلشدیگینه دقت چکن مسویا یمنه اینسانی یاردیم‌لارین آرتیریلماسینی ایسته‌ییب.
